Scrisoare deschisă

**Către Domnul Vass Levente, deputat UDMR, președinte UDMR Tîrgu Mureș**

**Către Domnul Péter Ferenc, Președinte CJ Mureș, Președinte UDMR județul Mureș**

**Copie: Kelemen Hunor,** preşedintele UDMR, deputat în Parlamentul României

**Stimate domnule Vass Levente,**

**Stimate domnule Péter Ferenc,**

**Această scrisoare deschisă a fost formulată cu scopul de a prezenta punctele noastre de vedere privind ilegalităţile apărute în jurul fostei universităţi UMF, în prezent Universitatea Emil Palade, despre care credem că este rezultatul unui conflict etnic creat artificial, şi care în primul rând ne priveşte pe noi, studenții maghiari, care învaţăm în limba maghiară.**

Nu dorim să vă scriem despre cazul UMF, pentru că este arhicunoscut tuturor, dar dorim totuşi să menţionăm, că neînfiinţarea în cadrul Universităţii a unei facultăţi cu predare în limba maghiară, se datorează în parte actualei conduceri UMF, dar şi ineficienţei modului în care politicienii UDMR au gestionat cazul- astfel asistăm la pierderea unui bastion important al comunităţii noastre.

Importanța implementării statului de drept în România ar trebui să fie o prioritate nu numai pentru cetățeni, dar și pentru partide politice. Atitudinea conducerii fostei UMF, în prezent Universității Emil Palade, față de respectarea legilor în vigoare, relevă multe despre starea democrației în România, precum și despre faptul că fosta și actuala elită politică nu a reușit să depolitizeze instituțiile statului. În același timp, arată lobby-ul politic al UDMR-ului nu este eficient, este nevoie de introducerea unor metode noi, de un lobby politic diferit.

Din 2011, politicienii UDMR nu au reușit să întreprindő acţiuni eficiente împotriva rectorului UMF, nu l-au confruntat din cauza neaplicării legislaţiei în vigoare, adică din cauza neînfiinţării unei facultăţi cu predare în limba maghiară, nu l-au confruntat pentr că nu respectă criteriile care stau la baza statului de drept, chiar dacă UDMR a avut la dispoziţie o sumedenie de instrumente politice şi juridice. În prezent, în calitate de unic partid maghiar, UDMR, fiind in poziţie de monopol care reprezintă interesele comunității maghiare din România, a susținut actualul guvern PSD-ALDE până la jumătatea lunii mai. Nici acest parteneriat politic nu a fost suficient pentru înfiinţarea unei facultăţi cu predare in limba maghiară la UMF, în prezent Universitatea Emil Palade. Pe lângă faptul că rectorul şi conducerea universității au reuşit să stopeze înfiinţarea facultăţii cu predare în limba maghiară, la rândul ei şi UDMR este responsabilă de acest lucru, nu a cerut respectarea statului de drept şi a legilor care permiteau acest lucru. Ar fi fost important să fie implicaţi profesioniști in lobby-ul politic care cunosc modalitatea prin care se pot iniția procederuri legale, menite să susțină cazul înființării facultății cu predare în limba maghiară. În absența acestora, reprezentarea politică a comunității maghiare a formulat și a publicat o sumedenie de declarații politice, atât în presa maghiară, română și străină, dar acestea nu au fost urmate de acţiuni politice eficiente. „Luptele, negocierile" au rămas la nivelul cuvintelor, rareori am văzut la universitatea noastră specialişti care să negocieze, şi care să fi fost mandataţi de UDMR să pună în aplicare drepturile comunității maghiare, deși ar fi putut fi plătiţi uşor din banii primiţi de UDMR pentru sprijinire intereselor comunităţii maghiare.

Acum a devenit evident faptul că, comunicarea politică și dorinţa de a obţine cât mai multe voturi nu este eficientă, în consecință, considerăm că este important ca în cazul fostei UMF să fie cerut respectarea statului de drept, să fie introduse metode eficiente de lobby politica, să existe o strategie bine gândită, care să sprijină crearea unei facultăţi cu predare în limba maghiară in cadrul universităţii actuale şi in nici un caz să nu ducă la crearea unei noi universităţi cu predare in limba maghiară. Pentru noi, UMF este un bastion puternic și important al comunităţii maghiare din România, pe care dorim să-l protejăm cu orice preț. Sperăm că sunteţi de acord cu obiectivele noastre și o să luaţi deciziile în concordanţă cu ele. În opinia noastră, UDMR ar trebui să elaboreze o strategie eficientă de lobby politic care să nu servească la optimizarea rezultatelor alegerilor, ci care să contribuie la înființarea unei facultăţi cu predare în limba maghiară in cadrul fostei UMF, actuala Universitate Emil Palade. Dorim să vă atragem atenţia, că în procesul în care numele universităţii nostre a fost schimbat (UMFST în Universitatea Emil Palade) şi care considerăm că este umilitor la adresa comunitatăţii maghiare, nu am observat nici un pas efficient pentru a contracara acest lucru, dar sperăm că în viitor va fi posibilă începerea unui lobby eficient cu scopul de a înființa o facultate cu predare în limba maghiară. Aceste măsuri vor fi sprijinite pe deplin atât de studenții maghiari cât și de cei care studiază parţial (încă) în limba maghiară.

Cu stimă,